પ્રથમ ક્વૉર્ટરલી ગાળાના ૧૯ ટકા તથા ગત વર્ષના સપ્ટેમ્બર ક્વૉર્ટરના બાવીસ ટકા સામે આ વેળાના ક્વૉર્ટરલી ગાળામાં કૉર્પોરેટ ક્ષેત્રની કમાણી ફક્ત ૧૫ ટકા વધવાની રેટિંગ એજન્સી ક્રિસિલની ધારણા છે.ફુગાવો બે આંકડે છે એ સંદર્ભમાં આ ગ્રોથ રેટ ઘણો કંગાળ કહી શકાય. ૬ ઑક્ટોબરના રોજ દશેરા નિમિત્તે શૅરબજારો બંધ રહેવાનાં હોઈ આ વેળા સપ્તાહ ચાર દિવસનું છે. જર્મન પાર્લમેન્ટે યુરો ઝોનના બેઇલ-આઉટ માટે એક વધુ તગડા પૅકેજને બહાલી આપી છે. જોકે આની અસર કેટલી થશે એ અટકળનો વિષય છે.